Държавен вестник, бр. 75, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  75
(2) Инструкцията за ползване и поддържа-
не, предназначена за потребителя, трябва да
съдържа всички необходими сведения за безо-
пасното използване на уреда и да обръща осо-
бено внимание за възможните опасности.
Г л а в а  т р е т а
ОЦЕНЯВАНЕ НА СЪОТВЕТСТВИЕТО НА
ГАЗОВИТЕ УРЕДИ И УСТРОЙСТВАТА СЪС
СЪЩЕСТВЕНИТЕ ИЗИСКВАНИЯ
Чл. 18. Председателят на Държавната аген-
ция по стандартизация и метрология (ДАСМ)
издава разрешения на лица за оценяване на
съответствието на газови уреди и/или устройс-
тва по процедурите, определени в чл. 21.
Чл. 19. Разрешения за оценяване на съот-
ветствието на газовите уреди и устройствата
се издават на лица, които отговарят на изис-
кванията по чл. 10, ал. 1 от Закона за техни-
ческите изисквания към продуктите (ЗТИП)
и които:
1. са в състояние да изпълняват една или
повече процедури, приложими за оценяване-
то на съответствието на газовите уреди и ус-
тройствата;
2. имат най-малко един специалист, който
да извършва оценка на внедрената система за
осигуряване на качеството, когато това се
изисква от процедурата за оценяване на съот-
ветствието;
3. имат методики и инструкции за изпитване
на газовите уреди и/или устройствата;
4. имат наръчник по качество;
5. разполагат със съоръжения и методики за
анализ на състава на продуктите на горене на
газовите уреди.
Чл. 20. (1) Лицата, които кандидатстват за
получаване на разрешение за оценяване на съ-
ответствието, подават писмено заявление до
председателя на ДАСМ, придружено със:
1. удостоверение за актуално състояние на
търговеца, съответно документи, удостоверя-
ващи акта на създаването;
2. списък на наетия персонал и на техничес-
ките средства, необходими за оценяване на съ-
ответствието;
3. декларация, че не участва, включително
наетият от него персонал, при конструиране,
производство, доставка и монтаж на газови
уреди и устройства;
4. справка, доказваща професионалния опит,
техническата компетентност и способност на
персонала за съставяне на протоколи, доклади
и сертификати;
5. декларация за безпристрастност и незави-
симост на персонала;
6. копие от договор за застраховка за вреди-
те, които могат да настъпят вследствие на не-
изпълнение на задълженията му;
7. декларация за опазване на професионал-
ната тайна;
8. инструкции и методики за изпитване на
газовите уреди и устройствата;
9. справка-декларация за производствения
опит на специалиста, който ще извършва оце-
няване на внедрената система за осигуряване
на качеството;
10. наръчник по качеството.
(2) В писменото си заявление до председате-
ля на ДАСМ лицата по чл. 11, ал. 2 ЗТИП при-
лагат следните документи:
1. сертификат за акредитация по стандарт от
серията EN 45000, издаден от Изпълнителната
агенция “Българска служба за акредитация”;
2. документите по ал. 1, т. 2, 7, 9 и 10.
(3) В срок до 3 месеца от получаване на
заявлението и документите по ал. 1 или 2 пред-
седателят на ДАСМ се произнася по искането
и ако заявителят отговаря на изискванията
по чл. 19, му издава разрешение за извършва-
не на оценяване на съответствието със срок
на валидност 5 години.
Чл. 21. (1) Съответствието на серийно про-
извежданите газови уреди със съществените
изисквания към тях се оценява съгласно про-
цедурата “Изследване на типа” по приложе-
ние № 1 и една от следните процедури по избор
на производителя:
1. съответствие с типа (приложение № 2);
2. съответствие с типа—осигуряване качес-
твото на производството (приложение № 3);
3. съответствие с типа—осигуряване качест-
вото на продукта (приложение № 4);
4. проверка на продукта (приложение № 5).
(2) Допуска се при производство на газов уред
като единична бройка или при малък брой га-
зови уреди съответствието със съществените
изисквания да се оцени с процедурата “Провер-
ка на единичен продукт” (приложение № 6).
(3) Процедурите по ал. 1 и 2 се прилагат и за
оценяване на съответствието на устройствата
по чл. 2, т. 2, с изключение на поставянето на
маркировка за съответствие.
(4) Техническото досие, необходимо за при-
лагане на процедурите по ал. 1 и 2, има съдър-
жание съгласно приложение № 7.
Чл. 22. Лицата, които пускат на пазара и/или
в действие газови уреди и/или устройства, сво-
бодно избират лице по чл. 19, което да извърши
оценка на съответствието по процедурите на
чл. 21. Те не могат да се обръщат едновременно
към повече от едно лице по чл. 19 за изпълне-
нието на една и съща процедура за един и същ
газов уред и/или устройство.
Чл. 23. Лицето, извършило оценяване на
съответствието, може да извършва последващ
контрол върху газовите уреди и устройства по
процедурите, посочени в чл. 21.